PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2012/FK/3/1/044	Bratislava 18. októbra 2012	

Protimonopolný úrad Slovenskej republiky, odbor koncentrácií v správnom konaní 
č. 0019/OK/2012 začatom dňa 30.08.2012 na základe oznámenia koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľmi SLAVIA CAPITAL Group, a.s. so sídlom Heydukova 6, 814 99 Bratislava, IČO: 31 403 387 a V & A Group spol. s r.o. so sídlom Poľná 7, 040 14 Košice, IČO:  36 603 660 prostredníctvom ich splnomocneného právneho zástupcu - advokátskej kancelárie HMG & PARTNERS, s.r.o. so sídlom Štefanovičova 12, 811 04 Bratislava, IČO: 35 885 459, v mene ktorej koná Mgr. Ján Gajan

r o z h o d o l

na základe § 12 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že s ú h l a s í s koncentráciou podľa § 9 ods. 1 písm. b) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov spočívajúcou v získaní spoločnej kontroly podnikateľov SLAVIA CAPITAL Group, a.s. so sídlom Heydukova 6, 814 99 Bratislava, IČO: 31 403 387 a V & A Group spol. s r.o. so sídlom Poľná 7, 040 14 Košice, IČO:  36 603 660 nad podnikom podnikateľa Železničné stavby, a.s. Košice so sídlom Južná trieda 66, 040 01 Košice, IČO: 31 714 421 na základe Zmluvy o predaji akcií, uzatvorenej dňa 23.07.2012 medzi V & A Group spol. s r.o. so sídlom Poľná 7, 040 14 Košice, IČO:  36 603 660 ako predávajúcim a SC GAME, a.s. Betlémske náměstí 251/2, 110 00 Praha 1, Česká republika, IČO: 28 197 305 ako kupujúcim. 

O d ô v o d n e n i e :

1.	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 30.08.2012 podaním zaevidovaným pod č. 2819/2012 podnikateľmi SLAVIA CAPITAL Group, a.s. so sídlom Heydukova 6, 814 99 Bratislava, IČO: 31 403 387  (ďalej len „SC Group, a.s.“) a V & A Group spol. s r.o. so sídlom Poľná 7, 040 14 Košice, IČO:  36 603 660 (ďalej len „V & A, spol. s r.o.“)  prostredníctvom ich splnomocneného právneho zástupcu - advokátskej kancelárie HMG & PARTNERS, s.r.o. so sídlom Štefanovičova 12, 811 04 Bratislava, IČO: 35 885 459, v mene ktorej koná Mgr. Ján Gajan, advokát a konateľ (ďalej len „splnomocnený právny zástupca“) doručené oznámenie koncentrácie (ďalej len „Oznámenie koncentrácie“) podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“).

2.	Po doplnení Oznámenia koncentrácie podľa § 10 ods. 12 zákona a Vyhlášky Protimonopolného úradu Slovenskej republiky č. 204/2009 Z. z., ktorou sa ustanovujú podrobnosti o náležitostiach oznámenia koncentrácie (ďalej len „Vyhláška“) účastníkmi koncentrácie začala plynúť v súlade so znením § 11 ods. 1 zákona dňa 11.10.2012 lehota 25 pracovných dní na vydanie rozhodnutia vo veci predmetnej koncentrácie.

3.	Úrad z predložených podkladov a informácií zistil, že koncentrácia spočíva v zmene kontroly nad spoločnosťou Železničné stavby, a.s. Košice so sídlom Južná trieda 66, 040 01 Košice, IČO: 31 714 421  (ďalej len „ŽSKE, a.s.“) tak, že dôjde k zmene výlučnej kontroly (pôvodne vykonávanej spoločnosťou V & A, spol. s r.o.) na spoločnú kontrolu (vykonávanú spoločnosťou V & A, spol. s r.o. a SC Group, a.s.). V prípade spoločnosti SC Group, a.s. pôjde o nepriamu kontrolu spoločnosti ŽSKE, a.s. vykonávanú  prostredníctvom spoločnosti SC GAME, a.s. so sídlom Betlémske náměstí 2518/2, 11 00 Praha 1, Česká republika, IČO: 28 197 305  (ďalej len „SC GAME, a.s.“). 

4.	Zo Zmluvy o predaji akcií, uzatvorenej dňa 23.07.2012 medzi V & A, spol. s r.o. ako predávajúcim a SC GAME, a.s. ako kupujúcim vyplýva, že na spoločnosť SC GAME, a.s. ako kupujúceho bude prevedených 660 ks akcií spoločnosti ŽSKE, a.s., čo predstavuje 66 % podiel na základnom imaní spoločnosti ŽSKE, a.s.. 

5.	Podľa Akcionárskej zmluvy uzatvorenej dňa 23.07.2012 medzi V & A, spol. s r.o. ako pôvodným akcionárom a SC GAME, a.s. ako novým akcionárom [...]. 

6.	Úrad z predložených údajov o obrate ďalej zistil, že ide o koncentráciu podľa § 9 ods. 1 písm. b) zákona, ktorá podlieha kontrole úradu podľa § 10 ods. 1 zákona. 

7.	Účastníkmi konania, ako aj účastníkmi koncentrácie v prípade predmetnej koncentrácie sú podnikateľ SC Group, a.s. a podnikateľ V & A, spol. s r.o., ktorí budú spoločne kontrolovať podnik podnikateľa ŽSKE, a.s.. 

8.	Podľa Oznámenia koncentrácie, SC Group, a.s., je akciová spoločnosť založená podľa slovenského práva. Zaoberá sa investovaním a správou svojich majetkových účastí v iných obchodných spoločnostiach (holdingová spoločnosť), ktoré podnikajú v oblasti výroby a predaja metylesteru, jedlých tukov a olejov a obchodovania s poľnohospodárskymi plodinami  na území SR. Podnikatelia priamo alebo nepriamo ovládaní podnikateľom SC Group, a.s. teda pôsobia v oblasti investovania, finančných služieb a poradenstva, oblasti energetiky, oblasti cestovného ruchu, oblasti agropriemyslu a chemického priemyslu. Úplný zoznam všetkých podnikateľom SC Group, a.s. priamo a nepriamo ovládaných podnikateľov je uvedený v Oznámení koncentrácie.

9.	Podľa Oznámenia koncentrácie, spoločnosť V & A spol. s r.o. je spoločnosť s ručením obmedzeným založená podľa slovenského práva. Zaoberá sa investovaním a správou svojich majetkových účastí vo svojej jedinej dcérskej spoločnosti ŽSKE, a.s., ktorá pôsobí na trhu v oblasti rekonštrukcie a opráv železničných tratí. Okrem toho nevykonáva spoločnosť V & A, spol. s r.o. na trhu žiadnu činnosť.

Záver

1.	Z predložených informácií a podkladov v Oznámení koncentrácie a jeho doplnení úrad zistil, že nie je dôvod na vydanie rozhodnutia s odôvodnením v plnom rozsahu. 

2.	Po vyhodnotení všetkých získaných podkladov a informácií úrad dospel k záveru, že posudzovaná koncentrácia značne nenaruší účinnú súťaž na relevantnom trhu, najmä v dôsledku vytvorenia alebo posilnenia dominantného postavenia alebo v dôsledku koordinácie súťažného správania, ktoré by bolo v rozpore s § 4 ods. 1 zákona a preto úrad rozhodol tak, ako je uvedené vo výroku tohto rozhodnutia.

Poučenie:

Podľa § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

									JUDr. Erika Lovásová
poverená zastupovaním 
                                                                     riaditeľa odboru koncentrácií	

Rozhodnutie sa doručuje:

HMG & PARTNERS, s.r.o,
Mgr. Ján Gajan, advokát a konateľ
Štefanovičova 12
811 04 Bratislava